คุณค่ะ ขอถามอะไรหน่อยค่ะ เมื่อวันที่ 11 มีค.ได้มีอะไรกับแฟน3รอบใส่ถุงตลอดเลยค่ะ เช็คแล้วไม่แตกไม่รั่ว แล้วที่นี้ ประจำเดือนรอบก่อนมา13-18 กพ. ค่ะ ปกติประจำเดือนจะมากลางเดือนทุกรอบค่ะ แต่รอบของมีค.มาช้ามากมาช้าประมาณเกือบ2อาทิตย์ค่ะ พอถึงวันที่ 27มีค.ก็มีเลือดไหลออกมาทางช่องคลอดแบบน้อยมากไหลมาแค่ปริมาณ1ฝาแล้วก็หยุดไหลเองค่ะ แล้วพอวันที่28-31มีค.เลือดก็ไหลทางช่องคลอดเหมือนวันที่27มีค.เลยค่ะ แต่ของวันที่28-31มีค.เลือดไหลแบบเยอะปริมาณเหมือนประจำเดือนมาเลยค่ะ แต่ไม่มีอาการปวดท้องอะไรเลยนะค่ะ ตั้งแต่27-31มีค. แล้วพอเดือนเมษาประจำเดือนก็มาวันที่24-28เม.ย ค่ะ รอบนี้เหมือนประจำเดือนปกติเลยค่ะ มีเลือดไหลเยอะแล้วก็มีอาการปวดท้องเมนค่ะ แล้วพอผ่านไปวันที่4พ.ค คือแฟนของหนูได้เอาของแฟนยัดมาใส่หนูแต่แบบยัดๆออกๆแบบไม่หลั่งในแล้วก็เอาออก แบบไม่ได้ใส่ถุงยางค่ะ แต่ผ่านไป1ชม.ได้กินยาคุมฉุกเฉินเรียบร้อยแล้วค่ะ แล้วผ่านไปประมาณ1อาทิตย์หลังจากกินยาคุมเลือดก็ไหลออกทางช่องคลอดประมาณ4วันค่ะ ไหลแบบเยอะมาก เหมือนประมาณเดือนเลยค่ะ คือบ้างวันก็ไหลหล่นผ้าอนามัยเลยค่ะ จนเปื้อนกางเกงในเลยค่ะ บ้างวันก็เปลี่ยนผ้าอนามัย 2 ผืน เลยค่ะ แต่หนูคิดว่าเลือดที่ไหลไม่น่าประจำเดือน เพราะว่ารอบเดือนที่ห่างมา ไม่ถึง 20 เลยด้วยซ้ำค่ะ ที่หนูคิดไว้น่าจะเป็นผลของยาคุมฉุกเฉืนค่ะ ถ้าเป็นเหตุการ์ณประมาณนี้มีสิทธิ์ที่จะท้องป่ะค่ะ และอีกเรื่องค่ะ เมื่อวันที่ 20-21พ.ค หนูมีกลิ่นตัวตอนกลางคืนค่ะ ปกติเป็นคนกลิ่นตัวออกยาก เหงือก็ไม่ออกนะค่ะ ไม่ทราบมันเกิดจากอะไรหรอค่ะ
สวัสดีค่ะ การมีเพศสัมพันธ์ในช่วงเดือนมีค.นั้น หากหลังจากนั้นมีเลือดประจำเดือนมาแล้ว แสดงว่าน่าจะไม่ได้มีการตั้งครรภ์ ส่วนการมีเพศสัมพันธ์ในช่วงเดือนพค.นั้น หากได้มีการกินยาคุมฉุกเฉินภายใน 72 ชั่วโมงหลังตั้งครรภ์ กินครบและถูกต้องตามข้างฉลากกำหนด ยาจะมีประสิทธิภาพป้องกันการตั้งครรภ์ได้ประมาณ 80-90% เลือดที่ออกตามหลังจากนั้น 1 สัปดาห์ยังคิดถึงผลข้างเคียงจากยาคุมฉุกเฉินมากที่สุด สาเหตุอื่นๆเช่นเป็นภาวะแทรกซ้อนของการตั้งครรภ์เช่นแท้ง ท้องนอกมดลูก หรือเลือดตามหลังการปฏิสนธิ หรือสาเหตุทางนรีเวชอื่นๆเช่นเนื้องอกที่มดลูกหรือปากมดลูก การอักเสบหรือติดเชื้อของช่องคลอดหรือปากมดลูก เป็นต้นแนะนำยืนยันการตั้งครรภ์ด้วยชุดตรวจครรภ์ทางปัสสาวะอีกครั้ง ให้ผลบวกได้ตั้งแต่ 10-14 วันหลังปฏิสนธิ และหากจะมีเพศสัมพันธ์ ควรใส่ถุงยางอนามัย ใช้ยาคุมแบบแผงรายเดือน จะดีกว่าการใช้ยาคุมฉุกเฉินตามไปทีหลังเพราะประสิทธิภาพต่ำกว่าและผลข้างเคียงเรื่องเลือดออกพบได้มาก ทำให้สับสนกับประจำเดือนได้ส่วนเรื่องกลิ่นตัวผิดปกตินั้นอาจเกิดมาจากการที่ร่างกายสร้างเหงื่อที่มากผิดปกติ โดยเมื่อเหงื่อผสมกับแบคทีเรียบนผิวหนังจะทำให้เกิดกลิ่น มักเกิดในบริเวณที่มีขนมากเช่นรักแร้ อวัยวะเพศ นอกจากเหงื่อแล้วอาจมีสาเหตุอื่นๆเช่น การเข้าสู่วัยรุ่นจากอิทธิพลของฮอร์โมน การมีน้ำหนักตัวเกิน การรับประทานอาหารที่มีกลิ่นแรงหรืออาหารที่มีรสเผ็ด การดื่มแอลกอฮอล์ การใช้ยารักษาภาวะซึมเศร้า ภาวะร่างกายหลั่งเหงื่อมากผิดปกติ หรือโรคเบาหวาน เป็นต้นหากมีโรคประจำตัวแนะนำการใช้ยาอย่างต่อเนื่อง รับประทานอาหารที่กลิ่นไม่ฉุนจัดมาก รักษาความสะอาดของร่างกาย อาบน้ำวันละ 2 ครั้ง ใช้สบู่หรือโรลออนเพื่อช่วยดับกลิ่นตัวได้ ถ้าเป็นตรงรักแร้และรักแร้มีขนมาก อาจทำให้การถอนหรือโกนขนออกบ้าง และหากยังมีกลิ่นตัวรุนแรงมาก แม้อาบน้ำบ่อยๆ โกนขนตามร่างกายแล้วก็ยังมีกลิ่นมาก ควรพบแพทย์เพื่อตรวจเพิ่มเติม